Oleg Ljadov

Oleg Ljadov (29. jaanuar 1955 Tallinn – 11. aprill 2013) oli Eesti jalgrattur, triatleet, treener ja ettevõtja.

Ta õppis Tallinna 36. Keskkoolis ja Tallinna Spordiinternaatkoolis.Oleg Ljadov Eesti spordi biograafilises leksikonis. Vaadatud 15.04.2025. 

Sportlasena
Jalgrattatreeninguid alustas 1975. aastal spordiühingus Tööjõureservid Väino Lipardi juhendamisel.Oleg Ljadov Eesti spordi biograafilises leksikonis. Vaadatud 15.04.2025. Juba 1978. aastal osales ta Venezuelas maailmameistrivõistlustel, kus saavutas 4 km jälitussõidus 9. koha.Raul Ranne. EE: Ljadov tahab sadamat Delfi Ärileht, 25.01.2001.

Ta sai aastatel 1977–1983 NSV Liidu meistrivõistlustel treki- ja maanteesõidus 18 medalit: 6 kuldmedalit (maanteel 1978., 1982. ja 1983. aastal eraldistardist ning 1983. aastal 50 km paarissõidus, trekil 1981. aastal 4 km jälitus- ja 4 km paarissõidus), 6 hõbe- ja 6 pronksmedalit. Ta kuulus üheksa aastat NSV Liidu koondisse. 

Ljadov tuli aastatel 1976–1987 treki- ja maanteesõidus 19 korda (sh 6 korda individuaalselt) Eesti NSV meistriks. 

Hiljem võistles ta kahel Hawaii Ironmani triatlonil: 1988. aastal sai 48. ja 1989. aastal 39. koha. Ljadov ja Mart Haruoja olid üldse esimesed Hawaii Ironmanil osalenud eestlased.Ajalugu Eesti Triatloni Liidu koduleht. Vaadatud 15.04.2025. 

Treeneri ja sporditegelasena
Aastatel 1982–1986 töötas ta spordiühingus Tööjõureservid vanemtreenerina. 

Ta oli aastatel 1993–1994 Eesti Jalgratturite Liidu asepresident ja 1997–1998 Eesti Mootorrattaspordiföderatsiooni president. 

Elu pärast tippsporti
Oleg Ljadov oli kütuse- ja sadamaärimees.Kahe venna suured ärid Äripäev, 04.04.1997. Kuni 1998. aastani oli ta mööbliettevõtte Standard aktsionär. Teda on seostatud ka osalusega padruniäris.Raul Ranne. EE: Ljadov tahab sadamat Delfi Ärileht, 25.01.2001.

2012. aasta jaanuaris mõistis Harju maakohus Oleg Ljadovi mitme tuntud ärimehega seotud palgamõrva lavastamises osalemises süüdi ja karistas teda tingimisi vangistusega.Suri ärimees Oleg Ljadov ERR Uudised, 11.04.2013.

Tunnustus
 1976 – meistersportlane ja suurmeister trekisõidus 
 1978 – meistersportlane ja suurmeister maanteesõidus
 2007 – Eesti Jalgratturite Liidu auliigeEesti Jalgratturite Liidu üldkoosoleku protokoll, 31.01.2007 Eesti Jalgratturite Liidu koduleht. Vaadatud 15.04.2025.

Isiklikku
Tema vanemad olid Pjotr Ljadov ja Vilma Pihela, ärimees Igor Pihela on tema vend.Toivo Tänavsuu, Sulev Vedler. Pihela viib näitused Pirita teelt minema Eesti Ekspress, 23.11.2006. Oleg Ljadov oli Laura Põldvere onu.Mis ühendab Laura Põldvere ema ja Oleg Ljadovit? Delfi/Kroonika, 20.02.2009. 

Oleg Ljadov oli kolm korda abielus. Tema esimene abikaasa oli sprinter Ulvi Nauts.Toivo Tukk. Oleg Ljadov viis Cardo Remmeli tütre altari ette. Ajaleht Post, 31.07.1996.

Aastatel 1985–1991 oli ta abielus toonase Soome YLE diktori ja spordiajakirjaniku ning hilisema Soome parlamendi liikme Saara Karhuga.Kirsti Vainküla. Oleg Ljadov: „Luurele läheksin ainult Imre Arakaga!” Eesti Ekspress, 12.04.2013. 

1996. aastal abiellus ta Cardo Remmeli tütre Kristina Remmeliga.Toivo Tukk. Oleg Ljadov viis Cardo Remmeli tütre altari ette. Ajaleht Post, 31.07.1996.Victoria Beckhami muusa supermodell Alexandra Ljadov: modellimaailm tegi mind alguses ebakindlaks Kroonika/Delfi. 31.01.2023. Nende tütar Alexandra Elizabeth Ljadov on rahvusvaheliste moeajakirjade kaanepiltidele jõudnud modell.Sarah Barns. From a meat festival in Estonia to becoming Victoria Beckham's 'muse': How a 17-year-old model who drinks milkshakes for dinner became the talk of the fashion world Daily Mail. 19.08.2015 

Hilisema elukaaslase Kerttu Viiendaga on tal poeg Tristan (sündinud 2006).Oleg Ljadov mõnules eksnaisega Türgis Kroonika/Delfi, 30.09.2008. Tal on kolme naisega kokku viis last.Kirsti Vainküla. Oleg Ljadov: „Luurele läheksin ainult Imre Arakaga!” Eesti Ekspress, 12.04.2013.

Oleg Ljadov suri vähki.Suri ärimees Oleg Ljadov ERR Uudised, 11.04.2013. Ta on maetud Tallinna Metsakalmistule.Oleg Ljadovi haud Tallinna Metsakalmistul Vaadatud 15.04.2025.

Viited

Välislingid


 Haud Tallinna Metsakalmistul

Kategooria:Eesti jalgratturid
Kategooria:Nõukogude Liidu jalgratturid
Kategooria:Eesti triatleedid
Kategooria:Eesti ettevõtjad
Kategooria:Metsakalmistule maetud
Kategooria:Sündinud 1955
Kategooria:Surnud 2013